
U želji da sazidamo što solidniji most izmedju doma 
i škole, zasnovasmo ovo predavanje. Akoprem se čini, 
da je za slogu izmedju doma i škole sve učinjeno, što 
se u našim prilikama učiniti dade, svladasmo istom pred- 
straže onih dušmana, koji nam mute tu slogu. U praksi 
pak još smo uvijek razdaleko. 

Bog je stvorio čovjeka na svoju sliku i priliku, Čo- 
vjek je dakle po svojim naravnim i vrhunaravnim darovima 
najsličniji Bogu. I ako se čovjek po svojoj ljudskoj prirodi 
i ne može da vine do božanskoga savršenstva, ima sve 
uvjete za to, da mu se približi i da ga prema njegovim 
zapovjedima i to pomoću darova razuma i slobodne volje 
upozna. 

I koliko se posmatralo razum i volju čovjeka, mora 
se doći do zaključka, da je volja prečesto nesklona razu- 
mu, da ona obično potiskuje razum. po čem je onda ide- 
jalna svrha čovjeka promašena, 

S toga je već u najranijoj mladosti biće čovjekovo 
upućeno samo na se, sklono više slijediti porive volje, što 
se kod djece dosta očito opaža. 

Uzgoj nam postavlja odredjene granice volji, a način, 
kako će se taj posao obavili, pruža nam nauka o uzgoju. 
Prvi je i najpozvaniji faktor uzgoje dom, a na domu 
majka. 


U prva vremena i bio je uzgoj djece upućen ua dom,a 
što se je kultura više širila, počele su se cijepati i sile do- 
maćega ognjišta, uslijed česa je malaksao i upliv domaćega 
uzgoja. Kako je kultura ojačala, nastale su nove i razne 
potrebe, stvorilo se raznih zvanja i zanimanja, i tako 
nije dospio dom, da u cijelosti preuzme skrb uzgojne 
zadaće, 

Uzgoj je sada ovisio samo o majci. Ali kako je maj- 
ka bila i sama inferiorno biće, nerazumijevajući kod dje- 
teta inih potreba osim hranjenja i odijevanja, bio je takav 
uzgoj jednostavan, vegetativni — animalni. 

Čovjek je medjutim svojim umom dokučio, da visoko 
stoji nad ostalim stvorovima; počeo je misliti, kako će 
si čitavu prirodu i. njezine sile podrediti. On je u tom 
naslojanju i po njem polučenim uspjesima uzeo više ci- 
jeniti sebe samoga i po tom svoj poziv naovome svijetu. 

Mimo toga božanstvenom objavom, stala se je u čovje- 
ka buditi i sve jasnije osvješćivati vjera u ono, nad svaku 
zemaljštinu uzvišeno biće, koga svi narodi i svi jezici 
nazivlju »Bog«; bićem koje je sve stvorilo, sve podržava 
i upravlja. 

Ovaj čovjek shvalio je, da mnoga zla na ovome svi- 
jetu ostaju nekažnjena, a da svijet dobro slabo nagradjuje; 
da dakle svrhu čovjeka i njegovo blaženstvo valja tražiti 
njegdje drugdje, negdje u višim sferama, čemu na ovome 
svijetu mjesta nema. Po tom je čovjek rano spoznao vje- 
ru u Boga i budući život preko groba. 

Kako se čovjek na ovome svijetlu ima prilagoditi onoj 
zajednici u kojoj živi; kako se čovjek ima staviti u služ- 
bu svega čovječanstva; kako svaki čovjek uz raznolike 


potrebe, stotine raznih zvanja i zanimanja mora da nešto 


reprezentira: nebi on toga mogao sam o sebi polučiti, kad 


ga ne bi ono isto društvo, koje njegove službe treba za 
stanoviti djelokrug osposobilo. 

I ovo je postulat uzgoja ljudskoga; početak mu je 
u koljevci, a svršetak kod groba, 

Valjalo je pak postaviti granice i pravila tomu najuz- 
višenijemu djelu čovjeka; valjalo je naći domu i pomoćnih 
faktora, koji će nastaviti, upotpuniti: i usavršiti uzgoj 
ljudski. Tako nastadoše pravila uzgoja, koja se imadu 
provesti u školi, a kako uzgoj počima u ranoj mladosti; 
kako čitav narod treba da je uzgojen, nastala je narodna 
ili kako je mi zovemo pučka škola, i to je jedini pučko 
prosvjetni zavod. 

Hrvatski zakonodavac postavio je zadaću pučkoj 
školi, da ona naime imade djecu religiozno ćudoredno od- - 
gajati, duševne joj i tjelesne sile razvijati, ter ju u naj- 
potrebnijem za gradjanski život znanju i umijenju podu- 
čavati, 

Po tom nijesu naše pučke škole nikakove  stališke, 
ni stručne škole, jer se njima polaže tek onaj temelj, na 
kojem će kašnje moći srednje i visoke škole graditi. Ali 
kao što temelj sam po sebi jošte ne čini kuće, a u sva- 
kom slučaju ne izgradjuje ga srednja škola nisveučilište, 
zadovoljit će se velika većina naroda —jednostavnijom 
zgradom. Nego takova zgrada mora biti solidna  prizem- 
nica, u kojoj će se već ovakovoj dati sasvim udobno 
stanovati, nu kojoj su temelj i zidine dosta čvrsti, da se 
na tu gradju prema volji i potrebi, može nadozidati jošte 
koji sprat. Dakle hrvatska pučka škola uzgaja veliku ve- 
ćinu našega naroda raznih vjerai narodnosti, koji od pučke 
škole ne će uživati više školske naobrazbe; ona pruža vrlo 
solidnu, ali trajnu; posve odredjenu, ali jasnu svrhu čo- 
Vjeka, Pa ako ona taj svoj poziv savjesno i vrši, ona će 


am 


biti dosljedno i sigurno uporište narodne naobrazbe. Ona 
će omladinu pripremiti za njezin budući život bez obzira 
na stališku razliku. Po mladeži će se dići narod u svom 
kulturnom napretku, kad u sklad dovede svoj rad i svo- 
je potrebe, 


JI. 

Dijete je najdragocjeniji dar, što ga je Bog mogao 
čovjeku pokloniti, Žalibože upravo taj dar, kao i svako 
.ino dobro, znade se cijeniti tek onda, kad ga se izgubi. 
Ima li oca ili majke, koji ne će radosno podrhtati nad 
svojim porodom, ali se ujedno i ozbiljno zabrinuti. »Slat- 
ka brigo materina« kazuje majka tetošeći svojemu čedu. 
Rodi li si se dijete, veseli mu se, mimo roditelja, čilava 
okolina; raduju se braća i sestre, la stekoše. maloga bra- 
cu ili seku. Raduju se napokon i kumovi i tetke i prija- 
telji. Sretnoj majci i ocu stišču od dragosti sa svih stra- 
na ruke, pa ako je ikoja čestitka iskrena, za cijelo je 
ona, koja se nad koljevkom izriče. 


Dakako, da je sirotinji ta radost često, pomućena 
teškom brigom, kako će — Bože moj — prehraniti i na 
noge postaviti svoje novorodjenče, koje možda nije prvo, 
nego često, baš kod sirotinje i iznad pol tuceta. Zabri- 
nuta majka tješi se onom: »Ti, o- Bože svemogući, koj 
jelnakom brigom hraniš ptice nebeske i zvijeri  zemalj- 
ske; koj si se ido sada brinuo za moj brojni porod 
ne ćeš lje odnemariti ni ovog crvka,nego ćeš nama, njego- 
vim roditeljima, podati snage, odvažnosti i svoga blago- 
tslova, da i ovo nevinašce prehranimo i opskrbimo.« Ova- 
ku utjehu u stanju je diktirati neograničena ljubav rodi- 
eljska, a ovako vrućoj molitvi ne oglušuje se Svemogući 
redovito nikad, 


U povoljnijim domaćim prilikama, naročito u grado- 
vima, obuzme brižne roditelje odma skrb, otkale će na- 
moći silu dojilja, dadilja i druge služinčadi. U mnogim 
slučajevima je ova domaća institucija dosta skup, ne- 
potreban i katšto štetan luksus. Ako je ta dadilja ipak. 
potrebna, valja njezinomu izboru posvetiti svu dužnu paž- 
nju Kao što dijete materinjim mlijekom skoro usiše dušu 
njezinu, tako rdjava dadilja može vrlo štetno uplivati na 
mlad život fizično i duševno. Nije dosta mlado i milo 
čedo u kolicima potezati gradskim ulicama i nasadima, 
nego valja već u ranoj dobi pripaziti da fizično ne po- 
strada i da krivim utiscima duše već za rana. ne uhvati 
klicu moralne razvraćenosti. A dok dodje malo k razumu, 
da ga kakova surova ženskinja ne hrani bud kakovim 


pričama i glupim doskočicama. Ovakov uzgoj ne valja. 


Često se. dogadja, da se takova dadilja upušta u 
razgovor svojim draganom, dok je dvoje joj povjerene 
djece poodmaklo i nekako prispjelo na tramvajske trač- 
nice. Kondukter trubi, a djeca -— jedno muškarčić, dru- 
go djevojčica — zablenuto gledaju kola i onoga tru- 
bentaša. Sad islom i na ponovnu opomenu, napusti ona 
dadilja svoj razgovor. Konac je bio: Djevojčica je do- 
bila bubotaka u ledja, da je otprhnula preko tračnica, 
a dječarac nekoliko biroških udaraca. Siromašna djeca, al 
i roditelji. 

. Gdjegod je moguće, neka majka tetoši oko svoje 
djece. Ona neka svoje čedo goji i doji, uspavkuje 1 mi- 
luje, neka s njezinim srcem i pod njezinim okom titnja 
i buji. Pod srcem materinjim je raslo, srce materinje će 
ga oplemeniti. 

Milota je pogledati gradsku gospodju majku, kako 
Opći sa svojom djecom. S njom se ona igra, djeca su joj 
najmilija zabava. Njoj sličice pokazuje, s njome cvijeće 


bere. Uči ju ljubiti Boga i bližnjega, žaliti crva i mrava. 
Uči ju ljubiti i štovati dragoga i dobroga oca, onoga mu- 
kotrpnika, koji dan na dan, sagnut u uredskim prostori- 
jama, često puta jedva toliko svojom plaćicom privrijedi, 
da sastavi kraj s krajem. Ovakova majka je angjeo tješi- 
telj i svomu mužu, poslani melem s neba. Ovakova maj- 
ka uz svoju djecu je fizično zdravija, duševno bodrija, a 
srcem plemenitija. 


Čujte, zapis što je ženskinjama zapisao, žalibože pre- 
rano umrli književnik dr. Ivan Dežman: 


»Dajte nam Korneliju, Aureliju i Aciju i evo vam | 


Gracha, Cesara i Augusta, Vi, gospodje, što Vas je Bog 
blagoslovio porodom od srca, njegujte i oplemenjujte svim 
majčinim požrtvovanjem srdašce djeteta svoga i nikad se 
ljepše ne odužiste majci prirodi i ukupnomu čovječanstvu, 
te miloj domovini, koja će dižući spomenike plodovima 
vaše ljubavi, prikovati vaša imena daleko iznad zemlje 
za stavne zvijezde, na koje su stariji i u boljim vremenima 
uzvisivali svoje krasote, da sjaju svojim neugasnim sja- 
jem, ne ovomu prolaznomu svijetu, već onome, kojemu 
nije bilo kraja i ne će biti konca « 


Slavni A. Komensky veli u »Informatoriju«, -a_ ovu 
bi knjigu svaka majka pročitati trebala : 

»Da je Bog mogao sva ta zrnašca (djecu), najedan- 
put stvoriti kao i angjele, ali da to učinio nije, nego ih 
pojedince ljudima dijeli i tako štuje ljude, da mu budu 
pomoćnici u pomnožavanju njegovih stvorova, ali ne za 
to samo, do roditeljima budu djeca radost i veselje, nego 
da imaju posla s njima, posla naime, da ih vode onamo, 
kako bi postala, što biti imadu.« 


Ljubav roditeljska je vodja domaćega uzgoja, ali taj 


vodja ne smije da bude slijep, jer kad slijepac slijepca 
vodi, oba će u jamu pasti. 

Roditeljima treba i vještine u uzgoju, jer Spencer 
kazuje: 

»Uzgoj koga vodi srce bez uma jest užasno manj- 
kav. U uzgoju treba znanja, volje, pa uz pomoć božju, 
napredovat će im djeca vijekom u mudrosti pred Bogom 
i ljudima.« 

Zato se čestili roditelji, ne stide upitali one vrijed- 
ne oce i majke, koji su svu svoju brigu posvetili uzgoju 
svoje djece i tako valjane članove ljudskoga društva sta- 
vili na junačke noge, koji su možda danas stupovi do- 
movine — kako su oni uzgajali svoju djecu? Čitajle va- 
ljane knjige i časopise o uzgoju djece. Pitajte prosvjet- 
ljene, umne i praklične učitelje! Bdijte nad svojom dje- 
com, da im se duh uzmogne razvijati i srce oplemenji- 
vati, jer vjerujte, nije dosta pribaviti sinovima masne 
službe ni kćerima bogatu prćiju i zetove; hoće se ljud- 
skomu zadovoljstvu više toga, Duševni kreten ostaje za 
ljudsko društvo vazda inferiorno biće, koje izgubi štova- 
rje, čim se prilike promjene. Američki milijardar, inače 
poštena i dobra duša Carnegie veli, da je opasno djeci 
namirati miraz bogati, ako poviš toga nemaju ni uma ni 
srca. ,,Vrag ostao, blago propalo“ veli nar. poslovica. 
Mnoga i odlična porodica danas strada prosto za to, jer 
u obitelji ne gospoduje ni um ni srce ,,Nije blago ni srebro 
ni zlato, već je blago, što je srcu drago". Nesreća je, kad 
se bračni druzi ne razumiju. Oluda obiteljske drame, 
brakorazvodne parnice i druga zla, a jao si-ga djeci tako- 
vih roditelja ! 

Juvenal kaže: ,,Uzrok raspuštenosli mladeži, na koju 
se roditelji tuže, jesu upravo roditelji sami" S toga i ne 

valja da roditelji s naukom i odgojenjem odgadjaju i da 
čekaju, dok ju budu izručili učiteljima na nauk, jer krivo 
uzraslo stablo ne može se više izravnali, a od zarasle 
guštare teško je napraviti park. 

Kvintilijan veli: 

Djeca se ne privikavaju u školi onoj njihovoj zloći i 
nevaljanštini, nego ju sobom od kuće ponesu." Često pu- 
ta djelovao je na zločesti odgoj loš primjer. Caligula, 
rimski car, poznati krvolok, ogrlio je svoju kćer Drusilu, 

kad je do krvi izgrebla svoje vršnjakinje, i uskliknuo: 
,Sada vidim, da si prava slika i prilika očeva." 

Pita se sada može li ono dijete ostati nevino, pred 
kojim dnevice iznašaju roditelji svoje pogrješke, obnavljaju 
burne obiteljske prizore? Neprestano se viče i opominje, 
a ne pazi se tko će slušali; grozi se kaznom a ne kaz- 
ni se; kazni se često, a da se nije prije podučilo; žigoše 
se laž, a mnogi sam laže. 

Od više djece ne biraj si t. z. »najmilije« koje ćeš 
predpostavljati svakom zgodom i prilikom drugoj djeci, 
tim se ogrješuješ o pravednost. Josip je bio ljubimac svo- 
ga oca i zato su ga braća prodala. Neka se ne uznosi 
i ne tetoši uvijek samo jedno mezimče, a ostala djeca 
zapostavljaju. 

“Neka se ne govori zlo pred djecom o svom  bliž- 
njem. Neka se ne postupa ružno sa služinčadi, najmanje 
pred djecom! Gdje to stoji, da drzovito dijete smije slu- 
žinče vrijedjati, gurati ili tući? Ne mojmo ni mučiti ne- 
dužnih životinja! OCdkale dolazimo do toga, da se naša 
djeca smiju sa svakim sprdati, svakoga vrijedjali, tjeles- 
ne i duševne mane našega bližnjega  porugljivo iznositi, 
a naše dijete ne smije nitko ni prstom taknuti, Uzgojite 
samo djecu, da budu zavidna, samovoljna, prkošljiva, 
lažljiva, oblaporna, isprazna, tašta i koja se uvijek  osla- 

njaju o tudju pomoć; — škrta, lijena i rasipna i tdi 
t. d., pa ste učinili sodomski: grijeh nad vlastitim  po- 
rodom. Svaki ovaj: porok dao bi se ilustrovati stotinama 
primjera, ali vi ćete i sami znali kako se i u kojim pri- 
likama ova zla svojstva razvijaju i razvili mogu. 

Pa može li se dijete kod kuće tako izopačiti ? Može 
— ma da su roditelji inače čestiti ljudi. Može — uz loš 
odgoj, slabi nadzor, nedovoljnu uputu i rdjavo društvo. 
Vidite! Što dijete u ranoj mladosti, dobra ili zla, nauči, 
ostaje mu svojinom individualnom za čitav vijek. Dijete 
je, kažu, čista bilježnica neispisanih listova. Dok pazimo, 
što će se u nju ubilježili, dobro je. U početku u nju mno- 
go dobra stane, a što dalje, moramo bilješke silom  sbi- 


ojati, a za zle bilješke trebamo i gumije. Pazi dakle, da 


joj stranice budu čiste i ne zaprljane, da se ne budeš 
pod starost morao stiditi njezinoga sadržaja. 


Nastojle potom da vam djeca dodju u školu sa što 
manje poroka, pa vjerujte, da će škola svoje učini i 
mnogo više, nego što možda danas čini. Vi ćete možda 
reći: »Ta Bog te vidio, kad bi mi sve toi hljeli, ne bi mogli, 
a kad bi i mogli ne bi trebali ni tebe ni tvoje školel« Istina, 
ja ine velim,da možete sve, ali možete mnogo, a to upravo 
morate. Koliko stese dužni brinuti za tjelesne potrebe svoje 
djece, toliko joj morate njegovali i dušu, pače ovu i više, 
jer ona ne umire nikada. Vimorate u našu radionicu pri- 
donašati zdravo kamenje i čvrsto. a mi ćemo iz njega 
izklesati kipove dostojne Vaše ljubavi i božjega  poslan- 
stva. Tako vjerujte, ostat će i nama dosta posla! Upitali 
jednom umjetnika kipara, kako za Boga može iz onoga 
mrilvoga kamena —- mramora — isklesati onako božan- 
stveni lik 2 Bogoduhi umjetnik odgovori: »Ništa lakše, 
nego to. U kamenu je kip gotov, moj je posao samo taj, da 

dlijetom odstranim ono, česa je preko lika suviše nasla- 
gano. Vještina je pri tom samo jedno pitanje: »kako«?— 
U tom grmu zec leži: 

Kad nam je Bog darovao djecu, pružio nam je u njoj 
podjedno preizvrstan materijal, podoban za gradju  naj- 
izvrsnije božanske tvorevine. Iz ovoga materijala, uz- 
gojnom moći, isklesat ćemo sliku i priliku božju. 


III. 


A što treba, da dijete u pučkoj školi nauči? Čitati 
pisati i računali! Takav pojam o zadaći pučke škole 
prati ju s mnogo strana još i danas, ito u dvadesetom 
vijeku. Dakle tako?! Staje nam pri tom pamet i ne 
znamo, što bi na takovu primjedbu odgovorili stanovi- 
tim roditeljima. Čve tri vještine, naime, čitanje, pisanje i 
računanje zovu se jednim imenom  »trivium«. Trivium 
nije pako svrha, nego sredstvo uzgoja. Trivium je sam po 
sebi najopasnije oružje u vlasti neobrazovanoga čovjeka. 
Pitali cigunina na sudu, da li je pismen? Cigo odgova- 
ra: »Aj, — zar još i to? Da znam čitali i pisali, svr- 
ših već davno na vješalima !« — >Zašto ?« Jer bi onda 
mogao praviti većih lopovština, nego ovako.« 

U svoje smo vrijeme čitali, kako je mladi aristo- 
krala — sportsman i lovac u momentanom ludilu stao 
pucati s prozora svoga stana u ulične svijetiljke, prozore 
kuća, a najzad na prolaznike, te prouzročio silnu stravu 
i štetu. Vidite, taj je ludjak znao pucati i još k tome 
dobro gadjati; tako je s pismenošću u službi neobrazo- 
vanoga čovjeka. Bljezgave doskočice i vicevi, lupanja sta- 
novitih piskara po poštenju i ugledu ponajodkičnijih mu- 
ževa naroda, frivolni i revolucijonarni spisi, krive mje- 


nice. patvoreni rukopisi i potpisi, plod su polutanske 

naobrazbe, izopačenoga duha i srca, umne nedaće i bo- 
lesnih moždjana. 

A što da kažemo o mnogim, našim djevojkama. Dična 
vaša Marija Jambrišakova veli: »Naše djevojke, žalibože 
već u najnježnijoj dobi čitaju romane svake ruke. Je li 
to duševna hrana za njih ? Tu si one svoju i onako ži- 
vahnu maštu ugriju, te si umišljaju kojekakove  idejale, 
kakih u životu nema i mašta im svojim časovitim šap- 
tom gradi zračne kule, koje ih silom otimaju zanimanju, 
koje dolikuje njihovoj nježnosti. Malo po malo prelazi 
čitanje u strast, te djevojka ne mari više za ozbiljni po- 
sao, jer joj je odviše suhoparan prema zanimljivosti  ro- 
mana, pa će i noć žrtvovati samo da sazna »ob Sie 
sich kriegen, oder nicht«! 

I računstvo samo po sebi nije svrha, nego samo 
sredstvo uzgoja. Da šta je kriva mjera i vaga, nego plod 
moralno paloga računara. i 

I tako sam vam prikazao taj hvaljeni trivium i što 
on po sebi bez uzgoja vrijedi i kakova mu je etička pod- 
loga. Ali čujem prigovor: zato je srednja škola tuj, koja 
podaje prostranije znanje, koja to sve klaštri i snaži. 
Velim Vam nije. Ili mora li i može li sve u srednju 
školu, a što onamo ne dospije, neka ostane surovo i neo- 
brazovano. Srednja škola podaje zdravoj voćki prikladnu 
formu, ona je klaštri, zalijeva i snaži i ona joj u voć- 
njaku života točnije opredjeljuje mjesto, gdje će  uspije- 
vati. Ona pak ne liječi kržljavoga i zaraženoga stabalja, 
koje je već u sjemeništu i iasadnjaku  zakržljavilo. Pa 
kad bi to i htjela, prosto ne bi mogla, je zato nema ni 
vremena. ; 

Svi se vi zgražavate i posve opravdano, ako se na- 
mjerite na djecu surovu, bezobraznu, prostu i drzovitu, 

koja, što no se veli, ne poštuju ni Boga ni vraga, koja 
se skitaju ulicama, guraju se, kamenjem se nabacuju, ni- 
koga ne pozdravljaju, a svakoga vrijedjaju i svakom do- 
sadjuju. I mi učitelji to vidimo i znamo, ali kakova 
nam sredstva stoje pri ruci izvan škole? Čime da pre- 
.prečimo ovo socijalno zlo? Mi vas molimo, pomozile nam 


i kod kuće uzgajajle i upućuje svoju djecu, «a mladež u * 


opće. Svojoj pak djeci ne dajte u zločesto društvo. Svi 
želite, da djeca budu religiozno i moralno obrazovana. i 
pravo je tako. Pogledajte, mi, — učiteljsivo — to činimo 
i nastojimo o tom, jer nam je to i dužnost. Samo nam 
se je prečesto boriti s vanjskim zlim utjecajima, koji osu- 
jećuju naš rad. Kako mi to postupamo i kako radimo, 
kazat ću vam: , 

Harmonijski uzgajamo tijelo i dušu. Učimo Vam 
djecu, da znadu što joj valja u pogledu hrane, odijela i 
stana, da si uzdrži zdravlje i život. Učimo ju materinji 
jezik na toliko, da znadu s razumijevanjem pročilati svaki 
popularno složeni spis. Učimo ju poznavati najglavnije 
prirodnine i tumačiti običajne pojave u prirodi 1 kako si 
je čovjek znao tu prirodu i njezine sile u svoju korist 
izrabiti i kako jošte uvijek čita i prevrće u toj velikoj 
knjizi najuzvišenijega djela božjega, prirode. I vani, u 
prirodi, pokazujemo djeci, da pojimaju veličanstvo i pre- 
mudrost božju, koja je znala sve ovo tako divno, a od 
ničesa stvoriti. Proučavajuć pak prirodu i prirodne sile, 
razbijamo u narodu krive predsude i praznovjerje. 

Dalje je učimo, da upoznadu ovaj svijet, naročito 
ovu svetu rodjenu grudu, ovu našu lijepu hrvatsku: domo- 
vinu. Učimo je, da je svaki pedalj premile nam  domo- 
vine okvašen krvlju slavnih nam preduka, prodičen kistom 
i perom učenih glava roda našega. Znadu nam djeca i 

to, da u ovoj našoj miloj hrvatskoj domovini živi naroda 
i drugih vjera, pisma i govora i narodnosti, koji su nam 
sve dobro došla i draga braća, gosti i prijatelji, dok zna- 
du poštivati kulturne tekovine, narodna naša'prava, cijelji 
i svetinje; dok ih ne spopane ježeva manira u zmijskoj 
rupi. Učimo je napokon računati i vremenom i imovinom 


kako se kao budući gradjani neće pružati dalje, nego će. 


ih moći pokriti pokrivač njihove eksistencije. 


Vidite, to Vam je ona nauka čista, jednostavna i 
uzgojna, koje se neki plaše i zaodjevaju je učenim ime- 
nima: historije, geografije, fizike, kemije, austronomije i 
to dit o«“. Tako pučka škola pripravlja za gradjanski ži- 
vot, podaje osnovku društvenomu životu i daljoj nao- 
brazbi. 


IV. 


Tko pak o tom ima vodili računa ? Opet pučka škola 


i njezino učiteljstvo. Ona opet za uzdarje ništa drugo 
he traži, nego da joj dom ovaj rad podpomaže i po- 
štuje. 

Žalibože učiteljska je osoba na mnogom domu pred- 
metom nedolične kritike. Polupa li dijete štogod ili inače 
nešto skrivi, eto vike: zar te je to učitelj naučio? Dijete 
zbilja misli, da mu je mnogoj nedaći kod kuće učitelj 
kriv, pa kao s nekim nepovjerenjem prati rad svoga uz- 
gojitelja. Osim toga sluša dijete kod kuće raznih prišva- 
raka o osobi učiteljevoj. Takovi roditelji, čini se,rado bi ušut- 
kali glas vlastite savjesti na račun učiteljev. Tako od jed- 
nog zla čine dva. Sami 'griješe i ruše ugled svoga naj- 
prečega saveznika — škole. Učileljeva osoba valja da je 
na domu uzgajanika sveta i nepovrediva, pai u onom 

slučaju, ako njegov rad ne bi b'o posve u skladu s po- 
stojećim propisima. 

Učitelj je čovjek, pa prema tomu i pogrješiv, i ako 
Vam se čini, da štošta nije u skladu s Vašim roditeljskim 
nazorima, čemu te nazore razvijati pred djecom ?. Rodi- 
telji valja da se posavjetuju s učiteljem, a njegova je 
upravo dužnost, da im dade na pristojan upit potrebito 
razjašnjenje. U tom slučaju ima biti učitelj iskren i objek- 
tivan ne osvrčući se ni na. desno, ni nalijevo, ni na kesu, 
ni na službu ili čin. Taj duševni saobračaj medju domom 
i školom ima biti što češći i intimniji, te po neki način 
činiti ono, što se zove službenom tajnom. Čestitoga uči- 
telja ne krenu s puta pravednosti nitko ni milom ni silom. 

Kad bi ipak pri svem tom ostao učitelj. sa svojim 
izvodima nepristupan nazorima roditelja, eno Vam njego- 
vih poglavara. koji će suditi tko ima pravo. Roditelji 
mogu biti čvrsto uvjereni, da učitelj neće jeftino proći, 
“čim bi se ogrješio o red i zakon. 

Nemojte pred djecom školu opisivati kao kakovo po- 
pravilište, kao kakvo  strašilo. Kako nejako dijete što 
skrivi uplaše ga: ,Čekaj ti, — dat ćemo te u školu — 
tamo ćeš ti već znati, dobit ćeš od učitelja —!“ 

Upravo mnogim roditeljima odlane pri duši, kad _di- 
jete predadu učitelju, jer vele: »Sad smo se riješili brige.« 
Otuda dolazi i ono, što mnogi roditelji naštoje, da jošte 
malodobnu djecu upišu u školu. Kad je potrebno, da 
jošte dijele jača i da se razvija, ili da je u roditeljskoj 
njezi ili zabavištu, eno ga fizično i umno nerazvijena u 
školi, Prerani je polaz škole skrivio često, da je inače 
marljivo i talentirano dijete prije reda malaksalo i do- 
skora podleglo sili nauke i školske discipline, pa kad bi 
trebalo da mu je pamćenje najoštrije i um najbistriji, ono 


4 


i? 


je zahirilo, propalo, te ne može da nastavi nauke. Ne ču- 
dimo se ponešto preuranjenom polazu kod dječaka, jer kod 
njih i naukovanje dugo traje, nu kod djevojčica, koje se 
s rijedkim iznimkama, ne posvećuju akademskim naukama, 
nije ova preuranjenost ničim opravdana. U svakom pak 
slučaju je preuranjenost u školskoj obuci i disciplini 
opasna. 

U gradovima se redovito ne možemo potužiti na neu- 
redan polaz škole, ali bude tu i tamo iloga. Uz preslabi 
nadzor, moralo bi i društvo i redarstvo na takove ne- 
marnjake pripaziti i nastojati je povratiti školi. Proljeće 
kanda je prava sezona za ovakove male dangube. Osobi- 
to radnički svijet, koji polazi na posao, ne može u tom 
pogledu sam nadzirali svoje djece. Ova djeca mjesto u 
školu, zaigraju se gdje na polju ili se inako zabave, a ro- 
ditelje prevare, da su bila u školi. Nu i kod viših raz- 
reda pučanstva dogadja se, te dijete uslijed kakove fin- 
girane boljetice okrene školi ledja, a prevelika ljubav ro- 
diteljska znade za svoje mezimče vazda naći isprike. Ovo 
je veliko zlo. Samo jedan izgubljeni sat u uzgoju, može 
biti odsudan po čitavi život. U to treba da se roditelji 
zamisle. ' 

Valja nadalje djecu priučavali čistoći i urednosti. 
Svako školsko dijete mora da je mali vojnik, vičan redu 
i čistoći. Cisloća je pola zdravlja, a samo u zdravu 
tijelu može se održali zdrav duh. »Tijelo mora, da bude 
jako, ako će se pokoravati duši« veli Rousseau, Djeca će 
dakle u stalno vrijeme ustajati i lijegati, —- nikada po- 
slije 9 sali. Najprije će se Bogu pomoliti, onda umivati i češ- 
ljati, jesti i piti. Valja ih pručavati, da paze na čistoću 
tijela, odijela i obuće, da su im knjige i ostali školski 
pribor vazda na svom mjestu; da ne donašaju u školu 

igračaka i nepotrebnih stvari, a opel, da ne ostavljaju 
kod kuće pojedinih! knjiga i učila. U školu neka di- 
jete ne rani, niti ne kasni, a iz škole, da ravno kući 
polazi. 

Dobro je odrediti dane, kad će djeca glavu, noge 
i vrat prati, a opće kupali se, kosu rezati, nokte obre- 
zavali i t. d. 

Ima roditelja, koji uslijed osobnoga komoditela obu- 
stavljaju prirodjeno nastojanje svoje djece o dobrom redu, 
Dijete n, pr. traži od oca arak čisloga papira da omota 
knjigu. Otac na to: »Što čuvaš tu knjigu, ta i onako ćeš 
do godine trebati drugu.« Majka na molbu djeteta neće 
da prišije otpalo dugme, dapače ni igle ni konca ne da, 
da si ga samo prišije, jer da neće radi toga kaput ot- 
pasti, i tome slično. 

Lijepo je vidjeti, kad se, osobito odraslije dijele, pri- 
uči samo čistiti svoju odjeću i obuću. Pohvalno je,. gdje 
je na domu više djeće, da svako imade svoj ormarić ili 
bar pretinac, kamo će spremiti svoje odijelo, obuću i 
učila. Englez kaže: Kakova kuća, onakov je i narod.« 

Dječji rad u domu roditeljskom i nije i ne smije biti 
kakov ozbiljan fizični ili duševni napor, nu nešto moro 


biti i od toga. Djeca će rado pomoći roditeljima pri 


omanjim kućnim poslovima. Roditelji ne smiju nigda do- 
živjeti od svoga djeteta onaj »neću«, što ga na svaki ro- 
diteljski poziv, drzovita i neposlušna djeca odgovaraju, 
»Rad nam povisuje slasti počinka i uživanje dokolice 
slatke.« (Kurt Adelfels.) 

Akoprem pučka škola većinu obrazovno — nustav- 
noga gradiva ima svladati za vrijeme obuke, probitačno 
je, naročito u gradovima, gdje su tomu i povoljnije pri- 
like, da dijete kod kuće opetuje i uči preduzeto u školi 

gradivo. Roditelji i sami žele, da djeca kod kuće nešto 
uče, napišu ili izračunaju. Ali takav rad ima bili pri- 
mjeren dobi i razvilku djeteta. Djeca rado lažu, da ne 
imaju lekcije, ili da se u školi nije ništa nova učilo, da im 
samo što više vremena preostane za igru, U tom slučaju 
dobro je zapitati učitelja, da li je to istina. 


Osobitu pažnju valja da roditelji posvete zabavi svo- 
je djece. Opazili smo, da .se djeca ponajradije zabave 
predmetima, koje si umiju sama napraviti. Opazit ćemo, 
da malo dijele znade komad drveta, bundevu, krastavac 
ili bud kakovu stvar zaviti u kakovu krpu, pa mu je 
to »beba«, a za onu skupu kupovnu lutku ni ne mari. 
Zato nije ni probitačno ni praktično trošili u ludo novac 
na razne skupocjene igračke. Za dječake najzgodnija je 
lopta, a za djevojčice lutka. Pustimo nadalje djecu neka 
se zabavljaju po svojoj volji i ne utičimo u njihovu za- 
bavu, osim ako ih kanimo naučiti kakovu igru, »Nemoj- 
le djeci stezati slobode, osobito kod zabave i kod odmo- 
ra, Neka ljube Vašu prisutnost, pa neka se i pred Vama 
vladaju prostodušno i naravno . . . Znajte zažmirili, kad 
vidite njihove lake mane., koje će samo vrijeme ispraviti. 
Vazda valja da sve vidite, ali nemojte vazda pokazivati, 


da sve vidite« Ovako veli Mme Maintenon. Dakle neka 


se djeca kod igre i proviču, jer zabranile: li im viku, 
zabranili ste im igru. 


Ali. zabranite ipak djeci svaku igru i sakupljanje na 
javnim mjestima, gdje prolazu, prometu, poretku i pri- 
stojnosli smelaju; na mjestima opasnim; naročito pazile 
na njihovo društvo. 


»Uzmi ovo dijete i uzgoji ga za me; ja ću ti za- 
služenu plaću dati.« Tim riječima predala je kći egipat- 

skoga kralja maloga Mojsiju, kad su ga iz Nila izvukli, 
vlastitoj mu majci, ne znajući, da je to ona. 

A nije li nama dobri Bog povjerio svoje najdivnije 
stvorenje, svoju vlaslitu djecu, da ju uzgojimo za njega, 
Dobra djeca platit će nam to svojom valjanošću i za- 
hvalnošću mimo toga, što će nas jošte i sam Bog nagra- 
diti. Od nekoga umišljenoga stida pred javnošću, ne pri- 
težemo djece na molitvu i strah božji. Nema jačega oslo- 
na uzgoju već što su vjera i Bog. Bujher veli:« U jed- 
noj se slažu pametni i razborili uzgajatelji i učitelji sviju 
vremena i vjekova, kojega se god pravca držali, da je 
religijski uzgoj temelj svemu uzgoju. 1 ne može biti 
drukčije, jer šta je sve znanje bez pravoga poznanja 
Boga i njegovih čudesnih djela. 5 religijskoga uzgoja tek 
vrijedi ostali uzgoj, bez njega je sve varka i obmana.« 

Montesquie veli: »Baš čudnovato! Vjera, koja se 
regbi bavi samo oko blaženstva drugoga svijeta, pribavlja 


ga već i na ovome svijetu«! A božanski učitelj Isus Krist 


kaže: »Pustite male k meni, jer je njihovo kraljevstvo 
nebesko « ! 

Puštate li, dragi, tu djecu k njemu, puštate li je u 
hram njegov, u crkvu? Učite li je svaki, kako će se Bogu 
moliti i tako s njime razgovarati? Sramota je, da se nadje 
i gospodske djece, koja stupiv prvi dan u školu, sa sedam 
godina, ne znadu se ni prekrstiti! A tko će dijete znati 
privesti u krilo božje, nego otac i majka? Osobito je 
srećna ona majka, koja već za rana uči svoje dijete lju- 
bavi i strahu božjemu. Ona ima sasvim drugi pogled i 
angjeoski glas. Nabožna mali je poniznošću svoga  vla- 
danja, skromnošću svoga lica i pogleda, svetom  spokoj- 
nošću »ogledalo pravde« u kom dijete vidi kip spodobe 
božje i prima ga u svoje srce, 

ps 
Pučko. školstvo imade danas u vijeku napretka i 


prosvjete vrlo odličan položaj. Napredan narod s pono- 
som upire svoje oči u pučku školu, on pazi i bdije svim 


marom oko podignuća novih školskih zgrada i prošire- 


nja već opstojećih, jer znade, da onaj, koj ima školu, 
ima i budućnost, 

I mi se eto ponosimo, da imademo takovih dvoro- 
va prosvjete, naročito pučke prosvjete, ler je hiljadama 
djece omogućeno, da kukavne siromašne prostore u domu 
svojih roditelja, zamjene zračnim, svijetlim i toplim S0- 
bama, gdje nalaze vazda blaga lica svojih učitelja i uči- 
teljica, voljnih pomoći bijednoj sirotinji i moralno i ma- 
terijalno. Ponosimo se našom mudrom i obzirnom škols- 
kom upravom, koja je uvijek spremna sve učiniti, a da 
se unaprijedi tjelesni i duševni napredak Vaše dječice. 
Pa ako i ima što šta, česa jošte poželiti moramo, nadaj- 
imo se u dobru volju naših upravnika, da će se i tomu 
trudu našemu utrti put. 


Hrvatski pak učitelji u velikoj većini prožeti su sve- 
tim osjećajima preuzetih dužnosti i uvjerenjem ob od- 
govornosti koju imadu prema Bogu i narodu. Oni su za 
svoj poziv spremi, ćudoredni i inteligenti. Velikom samo- 
zalajom i zanosom, zbiljnom voljom i trudom, posluju 
oni u, mukotrpnom svom zvanju. Svim zanosom pokreću 
i unapredjuju narodne kulturne inštitucije, osnovavši svo- 
je djelovanje na iđejalnoj podlozi a da postignu onaj 
idejalni cilj i pozitivnu svrhu, kako bi cijeli narod doveli 
u luku sreće i blagostanja. Mi nastojimo, da djecu uz- 
gojimo religiozno-moralno, da im oplemenimo srca, pro- 
budimo svijest, učvrstimo volju i ljubav za sve što je 

lijepo, dobro i plemenito; — da uzgojimo karaklere i 


samosvijest. Prema riječima Vittorina da Feltre: » Nasloj- | 


mo domovini uzgojiti značajne sinove i kćerke, la znamo 
da će joj jedino uz takove sinuti sunce sreće; jer su u 
svijetu od prijeke nužde ljudi, u kojima su vječni  za- 
koni prava i dobrote čvrsti kao  klisurine, jaki odoljeti 
bujici, koja milijune za sobom povlači; — ljudi, koji ne 
štede ni najvećih žrlava, što no ih zahtijeva dužnost, 
koji doista plemenilo i uzvišeno misle i rade, ne držeći 
ništa izgubljenim, dokle im je samo još krijepost sačuva- 
na i nekaljana.« 

= Ovako uzgajajuć dobit ćemo narod nabožan, krjepo- 


stan, plemenit, znača an, ustrajan, vrijedan, pošten i sa- 


mosvjestan, 

Eto, poštovani roditelji, to su naša sredstva i ciljevi, 
lo su oni motori, kojima pokrećemo uzgojni aparal. Pri- 
bližite nam se, dodjite i pitajte, pa ako Vas volja i pri- 
govarajte, ali ne odalečujte nam svoje djece, jev su ona 
po Bogu i zvanju i naša djeca. Nastojmo, da uzajamno i 
čvrstim lancima spojimo most, preko koga nam je općiti, 
dok bude doma i škole. 


VI. 


Škola nije dandanas mjesto vječnoga plača i škripa- 
nja zuba, ona je mjesto radosti i nedužnoga veselja. U 
dobru školu hrle djeca, a ne bježe iz nje. 

Nu ipak, mora često i dom i škola posegnuli 
i za drastičnijim sredstvima, nego što su tople i mile 
riječi. Tamo gdje blage opomene ne pomažu, dolazi dis- 
ciplinarna vlast doma i škole, Radi sporog i teškog pam- 
ćenja ili neznanja lekcije ne treba da škola osjetljivo 
kazni, to je dužnost doma. Škola će naprotiv kazniti sva- 

ki prekršaj suprot morala i školske stege. Kazne zapravo. 
spadaju strogo u domaći uzgoj, ako su potrebne, pa kad 
bi se zaista u toliko zbližili dom i škola, ne bi škola nikada ili 
vrlo rijetko kaznili morala. Zato je naopako shvaćanje, da 
kad dijete nešto kod kuće skrivi, roditelji djetetu prijete 
učiteljem, dapače ga u istinu idu tužiti učitelju. Dijete je, 
recimo, kod kuće neposlušno, nešto je zabranjenoga po- 
činilo, pa ga se odmah prijavi. To ja kao otac ne bih od 
stida učinio. To znači učitelja stavljati u nepriliku i ne- 
uputno ga turati u vrtlog porodičnih mana. 

Kod moralno neiskarene djece već je oštar pogled 
ili izraz lica, jedna ozbiljna riječ dovoljna. Jošte imade 
kazni riječima i kazni činom. 

Komensky veli: »Što se liče nagrada i kazni, neka 
je uzgajatelj nalik na sunce, koje obično šalje svjetlost i 
loplinu, često kiše i vjetrove, a rijetko kad munje i gro- 
move. Strogost i blagost djeluju uzajamce, kao što na 
ribarevim mrežama olovne kugljice vuku dolje, dok pluto 
mrežu gore podržaje.« 

Nikada i nikoga ne kazni prije, nego si ga na do- 
bro upućivao. »Lako je kazniti pogrješke učenika, ali 
mnogo više vrijedi, da se zapriječe«, veli Dinter. Neki 
se roditelji diče suverenom strogosti: »Moje dijele ne 
smije se ni maknuti«, »uh, da to moje dijete učini, ja 
bi ga ubio; izbilja postanu takova djeca puste marionete, 
kud ih postaviš ondje i ostanu, al čim si okrenuo pete, 


eto li gotovoga vraga. Pravo kaže nar. riječ: »Iz jedne 


mire, tri vraga vire.«' Takovi roditelji uzgajaju t. z. 
»Tukmausere« i što Nijemac zgodno veli »verkapten Ker- 
le.« Ne ćeš čuli takovoga oca nikada lijepe riječi s dje- 
tetom progovoriti, kakovu nauku ili pripovječicu  pripo- 
vijedati, nego ako dijete nešto skrivi, onda udri po ubo- 

gome vragu, da sve kosti pucaju! Prijatan ručak onda 
učitelju s takovom djecom — prevare ga gdje mogu. 

Ono sveto kršćansko načelo u »očenašu»: »Oprosti 
nam duge naše, kako i mi opraštamo dužnicima svojima» 
lijepo se dade primijeniti iu uzgoju, Psalmista kaže: »Ako 
ćeš po opačinama suditi Gospode, — Gospode, tko će 
ostati!» Nije uvijek zla volja ili moralna iskvarenost kriva 
da dijete pogriješi. Pocrvenjeli obraz, oborene oči, suza 
pokojnička u očima takovoga nevinašca. —- tko da tome 
odoli! Takovo nedužno dijete žali prekršaj, jer ga je. u 
svojoj djetinjskoj nepromišljenosti počinilo, ili, toliko djeci 
prirodjenim nagonom  oponašanja, prouzročilo. Oprosti 
mu uz blagu opomenu, bit će Ti zahvalno a iz zahval- 
nosti, ne će više griješili. 

Nu pazite se prenaglosti! Kao šlo ne smiješ ništa 
obećati, čega nijesi siguran, da ćeš održati, — tako ne- 
smiješ ni kaznom zaprijetiti, koje ne ćeš nikada ovršiti, 
prosto za to, jer ćeš si pošlije, kad se primiriš 1 sam 
priznati, da obećana kazna, nije u nikakvomu razmjeru 
s počinjenim prestupkom. Pazi dakle i ne prenagli se, jer 
što si jelnom obećao, moraš ovišiti, ako ne ćeš da po- 
manjkanje vlastitoga značaja, pretočiš u dušu svoga po- 
roda. 


Ocu, kao glavi obitelji lijepo pristoji stanovita stro- 


gost u uzgoju. Nikada ne smije majka da pred djecom 
podvrgava kritici postupak očev, a ni obratno. Ali otac 
mora biti i pravedan i nepristran u uzgoju ne stvarajuć 
»miljenike» pa za volju ovih bude nepravedan prema 
ostaloj svojoj djeci. Roditelji dakle imadu biti pravedni, 
u svom sudu objektivni, pa će valjan uzgoj djece biti za- 
jamčen. 

Kao što za volju kakove nagrade ne valja djecu privikivali 

dobru, tako ni ed straha pred kaznom ne valja da bježe 
zlo. Nagrade i kazne samo su nužno pomagalo u nacio- 
nalnom uzgoju, a nijesu podnipošto svrha uzgoja. Ako 
djevojčica sluša čitavoga tjedna svoju majku samo zato, 
jer joj je obećala u nedjelju kupiti lutku, pitam Vas, što 
će biti onda, ako te lutke slučajno ne dobije?! 


A sada da se malo osvrnemo na šibu. Otom skraj- 
njem pedagoškom sredstvu napisane su već danas čitave 
knjige. Da li spada šiba u školu ili ne? Odgovaramo 
otvoreno sa »ne!« Kako poslije teške oluje osjećamo onaj 
lagodni uzduh i miris ozona, takove oluje bude kadgod i 
u školi. Siba spada strogo u roditeljsku kuću, ona je do- 
bro sredstvo uzgoja, dok djeca ne dodju k razumu. Gdje 
su roditelji kod nestašne djece za rana upotrebljavali tu 
brezovu mast, oteretili su školu od ovoga radikalnoga sred- 
stva uzgoja. Sibu preporučaju, dakako obzirno i umjereno 
i najveći pedagozi i filozofi: Isus Krist veli: »Udariš li 
ga šibom, ne će Ti umrijeti, nego ćeš mu dušuizbaviti 
iz pakla. Tko štedi šibu, ne ljubi djeteta, usuprot, tko 
dijete ljubi, oštro ga podržava.« — Sv. Pavao piše Žido- 
vima: »Gdje je dijete, što ga otac ne bi kaznio?» Die- 
sterweg: »Uporna laž i prkos, nepristojnost i kradja, mora 
se kaznit i šibom. Jao školi u kojoj šiba vlada, 
ali tešškoi onoj, u kojoj nigdje ne smije da  bu- 
de ultima ratio!« Slično tome govore i Niemayer i 
Niedergesiss i Dittes, a Kruse veli: »Tko šibanje zbog 
čovječnosti spram čovječanstva naziva surovošću i 
radi protiv šibanja, taj počinja čin nečovječnosti, jer 
otimlje potporu moralnomu razvitku čovječje snage, koju 
tako živo zahtjeva i iskustvo !« 

Zbog nerazumnosti roditelja, slabosti ućitelja i nemo- 
ći ostalih sredstava stege i kod inače vrsnih učitelja, po- 

trebna je tjelesna kazna. Sva težnja, da se to kazneno 
sredstvo izbaci iz škole, dolazi otuda, što se ne pozna 
čovječja priroda ni školske prilike; ona je dokaz loše 
humanosti, koja ne ide za dobrom djece, ili je izljev 
samoživosti, koja hoće, da ukloni časovite nepovoljnosti. 


Nu ako se s pedagoškoga gledišta može odobriti 
mirna, umjerena i humana šiba, ne smije ona da udje u 
običaj.« Što se manje upotrebljava, to jače djeluje. Čestom 
kaznom ne može se istjerali prkos i utjerati poslušnost, 
ali se može ubiti poštovanje i ljubav« veli Kehr. Dakle se 
pri tom preporuča opreznost i čovječnost. Kaznu mora da 
diktira moralni gnjev, ali ne.prosta srditost. Zato i po 
tom svako ino batinjanje i lupanje na stran iz doma i 
škole ! 


VII. 


Svaki razuman čovjek može posrednim načinom 
djelovati na uzgoj djece, osobito nevaljane —- pustopašne. 
Naročito je briga društva oko toga po gradovima. Čim veći 
grad, tim više zla, jer se u većim mjestima dade zlo 
bolje sakriti i po tom održali. Zar po gradovima ne na- 
lazimo češće čitave rpe djece, koja pustopašice lutaju 
gradskim ulicama, javnim trgovima, perivojima i nasadima, 
gdje ne samo oštećuju javne nasade i predmete, nego sme- 
taju i ogorčavaju mirne prolaznike. Ima takovih fakin- 
čića, koji će ti na laku ruku reći najgadnije i najpogrdnije 
izreke u svojoj smušenoj nepromišljenosti. Jednom su dvije 
žene nosile košare na glavi, jedna s mlijekom, druga s povr- 
ćem. Derančići u divljoj trci i guranju obore jednoj i drugoj 
košare s glave i surovim smijehom odbjegoše rasplakane 
žene. Te su žene počele grditi školu i opet — školuiuči- 
telje, koji zlo odgajaju današnju mladež. Škola — škola 


. 

i opet je ona kriva — za dom nitko i ne pita. Roditelji 
naročito radnici puštaju svoju djecu širom, jer čim dijete 
malo okoperi, kao da prestaje vlast roditeljska nad njime. 
Gada se od škole očekuje sve. Imade takovih derana, ko- 
ji su nekako svršili pučku školu, na zanatu nijesu is ti- 
ma imade policija skoro svaki dan posla. U svoje vrijeme 
čitali ste u jednom domaćem listu, kako su se raskalašeni 
dječaci nabacivali kamenjem za nekom ludom, pa kad su 
ju zavatili kamenom, pobjesnila luda i nabacila se i ona 
u dvorište puno malene djece, srećom bez  šlete. 
Tužbi poradi raskalašenosti mladeži imade i premnogo, 
kako po gradovima, tako po selima, a dužnost je redar- 
stva i svakoga misaonoga čovjeka, da ovome socijalnoinu 
zlu na put stane. Neka tko kaže, što hoće, nu mene sme- 
ta dim cigarete 10—12 godišnjeg derana; smeta me kug- 
ljanje, kockanje, koturanje obručima, puštanje »zmaja,« 
petorkanje; — u opće vika i galama na javnim i pro- 
lazu izvrgnutim mjestima, osobito na pločnicima. Stariji 
ljudi moraju da obidju pločnik i da oni igračima 
mjesta naprave, mjeslo da se djeca starijima s puta 
uklone. Pri tom padaju proste riječi i bogumrske kletve, 
da ti se koža ježi. Što je onakovormu deranu Boga opso- 
vati, a jedan drugom psuje mater uz razne epitetone, da 
ti se muči. 

Gdje je ikako moguće, preporučamo, da svaki poje- 
dinac iznadje zgodan način, da lomu neredu doskoči, bilo 
to na ulici, crkvi ili u društvu, makar i pomoću policije. 
Napokon ne puštajte djecu u takovo društvo. Izmedju 
svojih školskih drugova neka Vaša djeca potraže  dru- 
gara i drugarica, koji su valjani, kojih su roditelji čestiti 
ljudi. Nemojte pri tom paziti na bogastvo i čast, nego 
na srodnost duša i plemenštinu srca, jer »bolji je dobar 

glas, nego zlatan pas.« Nemojmo se opet bojati društva 
nešto živahnije djece, jer je to u njihovoj naravi, da su 
živahna; takova su obično i talentirana. Mme. de Mainte- 
non veli: »Ja ne mrzim odviše na tako zvanu zlu djecu 
t.j. veselu, živahnu, malko svojeglavu i brbljavu, jer se 
le pogrješke mogu ispraviti pobožnošću, pače gotovo sa- 
mom dobom. « ' 

Ali trpimo li bezobraznost i prostotu, trpimo li, da 
nam djeca, što se veli, preko glave narastu, može se do- 
goditi, da po vremenu pred vlastitim porodom budemo 
nemoćni i da ćemo morali položiti oružje. | : 

Još mi je nešto spomenuti o uvadjanju djece u raz- 
na društva. Nije umjesno djecu malodobnu vodili u ka- 
zališta, na plesne zabave i u gostione, a najmanje ju pu- 
štati onamo samu. Ako daske i znače svijet, neka joj dražesti 
i bure toga svijeta ostanu za neko vrijeme  nepristupne, 


Ružno je, što neke majke šalju svoju djecu u gostione u 


potjeru za njihovim očevima. Tu djeca i sama  posjednu 
i čekaju, dok se glavi obitelji svidi poći kući, 


VIII. 


Tako bi se približili koncu ove rasprave, ma da bijošte 
imali dosta toga reći. Htjeli smo u kratko nu svestrano 
osvijetliti dobre i loše strane domaćega uzgoja, pa bi bili 
zadovoljni, kad bi se svi pozvani faktori doma i škole 
stali ozbiljno baviti popularizovanjem pedagogije. Uzajamni 
je rad doma i škole. Bez složnoga njihova rada ne ima va- 
ljana uzgoja, ni uspješne obuke. Pravila se kazuju u ovoj 
raspravi. Ona su stara, ali uvijek i nova. Glavno je, da 
li su postavljeni tude nazori osnovani i da li se prema 
njima uzgoj priudešava. Mislimo, da ovo potonje ne stoji 
posvuda, Dok se pak bar približno ne bude podudaralo 

djelovanje doma i škole, bit će naši nazori vazda novi, 
kao što je i evagjelje vazda novo, ma se ono već hilja- 
de godina grješnomu ljudstvu propovijeda. Zato nitko ne 
kaži: »Jato sve znadem», nego nastoj se iskreno uvjeriti: 


.»Ja to sve tako i vršim !» 


Tužilo župnika biskupu, da uvijek jedno te isto pro- 
diči. —»Što je to uvijek, jedno te isto, što vaš župnik 


prodiči?« — upitat će biskup zabrinute članove grava- 


minalnoga odaslanstva, a nijedan odaslanik nije mu znao 
»ponoviti» svećenikovih riječi. Mudri biskup posla depu- 
laciju kući uz opomenu, da zamoli svoga župnika, neka 
bi i dalje ono isto propovijedao, pa kad upamte svi nje- 
gove riječi, neka ponovno podignu tužbu! —- — Do po- 
novne tužbe nije nikada došlo. — — —- 

Bit će nelko te netko, pa će ovoj raspravici spočit- 
nuti previše idejalnosti, jer da bi se po njezinim nače- 
lima mogli uzgojiti andjeli, a ne ljudi. C€'vo pak nije ni 
svrha ni doma ni škole. I to je istina, nu neka im odgo- 
vori Komensky: »Iz svakoga se drveta ne da izdjelati 
Merkur, ali se dade od svakog čovjeka -- načiniti 
čovjek. « 

Možda se ovim donekle spotičemo o najsvetija pra- 
va domaćega ognjišta, ali kao zakoniti zamjenici doma, 
prisvajamo si to pravo. Ovu potrebu nalagala nam je 
odanost, ljubav i poštovanje prema  poštovanim  rodite- 
ljima i njihovim zamjenicima, te briga za djecu, tu uz- 
danicu narodnju. 

Imade u naprednih naroda mnogo drugih inštitucija, 
kojima društvo nastoji dovesti u sklad harmonijski uzgoj 
doma i škole i tako sudjelovati u općem uzgoju naroda. 
Učitelji i neučitelji pružiše si u tom uzvišenom poslu 
desnicu. Eno se i u nas već ustraja društvo za populari- 

zaciju pedagogije. Ovo društvo zavest će za siromašnu 


školsku mladež ferijalne kolonije i zabavišta, gdje će si- 
rotinji, naročito gradskoj, biti omogućeno probaviti pra- 
znike na ladanju, u svježem zraku uz dobru hranu i 


brižnu njegu. Uz nadzor kojega učitelja, liječnika i drugih | 


čovjekoljuba, pobrinut će se uprava takove malene kolo- 
nije za tjelesnu i duševnu okrjepu,, krepćom hranom, 
urednim načinom života, higijenskim pravilima, umjetnič- 
kim užicima, predstavama, i izletima i drugim korisnim 
zabavama. Za: ovu ideju kani društvo predobiti što više 
neučitelja, — lica koja slove umom, srcem, imetkom i druš- 
tvenim položajem. Društvo —- čitav narod mora se sta- 
viti u službu čovječanstva, da od ljudi napravi ljude, a od 
ovih čvrst, jak, pošten i značajan narod. Gdje je bijeda, 
ondje ne niču idejali; s toga počnimo ondje, gdje je ona 
najveća, a to je u radničkoj kolibici, Rada nam treba, a 
ne praznih riječi. 


“i 


